הוועדה המיוחדת לטיפול בשורדי השואה, כנסת 25, פרוטוקול מספר 1, 2023-02-01 00:00

אופיר כץ: שלום לכולם, אני מתכבד לפתוח את הישיבה, אדוני היושב-ראש

אופיר כץ:  שהחיינו, מירב

אופיר כץ:  אני חושב שזו הוועדה, מבחינת מאחורי הקלעים - -      

משה טור פז: הלידה

אופיר כץ: הלידה, כן, הכי קשה

אופיר כץ:  אבל אני זוכר בפעמים הראשונות שהכרתי אותך, לא היה באמת נושא שאת יותר מזוהה איתו

אופיר כץ:  ואני חושב שזה ממש כמו כפפה ליד, שאת תעמדי בראשות הוועדה הזו, כפי שפעלת לאורך השנים בנושא של ניצולי השואה, של קשישים, של עושק, ואת כבר מומחית לעניין הזה

אופיר כץ:  ואני חושב שזו תהיה בשורה גדולה וטובה לניצולי השואה, שאת תחזיקי פה את המושכות, תזמיני את משרדי הממשלה כשאת תראי שדברים לא כמו שצריך

אופיר כץ:  תדעי להגן על ניצולי השואה, לשמור עליהם

אופיר כץ:      ולהגיד לך שאני, כיושב-ראש ועדת הכנסת ויושב-ראש הקואליציה, כל דבר שתצטרכי, אני פה בשביל לסייע

אופיר כץ:  ואני באמת בטוח שתעשי פה עבודה נפלאה, שתביא בשורות טובות לניצולי השואה היקרים שלנו

אופיר כץ:  שיהיה המון המון בהצלחה

מירב כהן: תודה רבה

אופיר כץ: אז בהתאם להוראות סעיף 106(א)(1) לתקנון הכנסת הוועדה תבחר יושב-ראש מבין חבריה לפי המלצת ועדת הכנסת

אופיר כץ:  ועדת הכנסת החליטה להמליץ לוועדה המיוחדת לטיפול בשורדי השואה לבחור בחברת הכנסת מירב כהן כיושבת-ראש הוועדה

אופיר כץ:  מי בעד? מי נגד? מי נמנע?     

אופיר כץ: אושרה

אופיר כץ: אם כך, ההצבעה עברה פה אחד

אופיר כץ:  בהצלחה, גברתי

מירב כהן: תודה רבה

מירב כהן:  תודה, כבוד היושב-ראש, אתה מכבד אותנו, וחבריי חברי הכנסת שטרחו להגיע

מירב כהן:  אני ממש מתרגשת שאנחנו מקימים את הוועדה החשובה הזו

מירב כהן:  באמת העשייה למען הזקנים ולמען שורדי השואה בפרט הובילה אותי לעשייה הציבורית ולפוליטיקה

מירב כהן:  יש היום 150,000 שורדים ושורדות

מירב כהן:  לא נותרו לנו עוד הרבה שנים לשרת אותם

מירב כהן:  הסטטיסטיקה היא אכזרית, למעלה מ-40 שורדים ושורדות נפטרים מדי יום

מירב כהן:  זה אומר שיש לנו ממש ממש שנים ספורות לעשות כל מה שאפשר כדי לאפשר להם להזדקן בכבוד

מירב כהן:      בשנים האחרונות ממש למדנו את התחום הזה לעומק, ויצרנו מומחיות, ויש לנו תוכניות עבודה ומשנה סדורה, שאיתה נבוא לעבודה בוועדה הזו

מירב כהן:  בשנה האחרונה הצלחנו להביא תקציבים מאוד משמעותיים למען שורדי השואה – 2

מירב כהן: 5 מיליארד שקלים גם מתקציב המדינה, וגם מכספים שהבאנו מהסכמים עם מדינות בעולם

מירב כהן:  ואנחנו נמשיך לפעול בכל הכוח גם כדי לשפר את המצב הכלכלי של השורדים, שלא נראה שורדים עניים שעדיין יש; גם כדי לשפר את השירותים שניתנים לאנשים, כי אנשים כבר מתקשים מאוד לצאת מביתם, וצריך להביא את כל השירותים לבית שלהם; וגם כדי להבטיח את ההנצחה של שורדי השואה, כי אנחנו מתקרבים מאוד ליום שבו כבר לא יהיו שורדים שיוכלו לספר ממקור ראשון על הזוועות שהם עברו

מירב כהן:      אז אני באמת חושבת שיש חשיבות היסטורית לוועדה הזו תמיד, ובעיתוי הזה על אחת כמה וכמה

מירב כהן:  ונעשה הכול כדי לשרת את שורדי השואה ואת הזקנים בכלל

מירב כהן:  ואני מאחלת לנו, גם לך, אריאלה, מנהלת הוועדה, שתהיה לנו כברת דרך משמעותית יחד

מירב כהן:  אני מודה למי שבחר להיות חלק מהוועדה הזו

מירב כהן:  ונשתף פה פעולה אופוזיציה וקואליציה, כי שורדי השואה הם באמת באמת מעל הכול

מירב כהן:  אז תודה רבה

אמיר אוחנה: תודה, גברתי יושבת-ראש הוועדה

אמיר אוחנה:  מי שמכיר אותי יודע שדרך קבע מונח על שולחני ספר עב כרס, ספר גדול וכבד

אמיר אוחנה:  הכריכה שלו מעוצבת בצורת טלית, וכשאתה פותח אותו אתה מוצא שם מילה אחת: Jew, Jew, Jew, Jew, שישה מיליון פעמים

אמיר אוחנה:  וכשאתה אוחז בספר הכבד הזה, ומבין שכל שורה בו היא כל הכיתה שלכם בבית הספר, וכל כמה שורות זה בית הספר כולו, וכל עמוד כפר, כל כמה עמודים עיר, אתה מתחיל אולי להבין מה המשמעות הזאת של המושג הזה שישה מיליון מבני עמנו שאיבדנו בשואה

אמיר אוחנה:      150,000 השורדים שהזכרת, מירב, הם לא חלק מהספר הזה

אמיר אוחנה:  אבל אני חושב שאני יכול להרשות לעצמי לומר, שאם יש צוואה לששת המיליונים, בכל אופן אחת הצוואות שלהם, היא לדאוג ל-150,000

אמיר אוחנה:  לדאוג לבני משפחותיהם, לאלה ששרדו את השואה, וזו המשימה הקדושה שנטלת על עצמך בראשות הוועדה הזו

אמיר אוחנה:  אני מאחל גם לך, גם לכל חברות וחברי הכנסת, גם לצוות הוועדה, למנהלת, לכל הצוות, שתעשו ותצליחו

אמיר אוחנה:  תודה רבה

מירב כהן: תודה, תודה

מירב כהן:  אז הישיבה נעולה או שממשיכים?     

אמיר אוחנה: לא, חברי הכנסת ירצו ודאי לברך, לנו יש עוד - - -     

אופיר כץ: בהצלחה, מיכל

מירב כהן: תודה

מירב כהן:  אתם רוצים להתייחס?     

אלון שוסטר: אני רוצה לומר, מירב, שאם אני זוכר נכון, לפני השואה היו 18 מיליון יהודים, ושליש הלך בכל העולם

אלון שוסטר:  כלומר, באירופה נשארו מיליונים, אני לא זוכר אם זה חמישה או שישה מיליון – אולי אני טועה – בוודאי מיליונים

אלון שוסטר:  והיום אנחנו מדברים על 150,000, נגיד שיש 300,000 בכל העולם

מירב כהן: אגב, כולל יוצאי מדינות ערב

אלון שוסטר: אוקיי

אלון שוסטר:  בכל מקרה אנחנו בעולם אחר

אלון שוסטר:      בשביל הגילוי הנאות, אמרתי לצוות שלי משהו כמו: איפה שאת תהיי, שם אני רוצה להיות

אלון שוסטר:  וזה השתנה, ואני מבין שהיה מאחורי הקלעים

אלון שוסטר:  קשישים, ניצולי שואה – שם צריך להיות, לעשות את העבודה

אלון שוסטר:  וייתכן שדרך ניצולי שואה נוכל לסייע גם לעולם הרחב יותר שדיברנו עליו הבוקר

אלון שוסטר:  חשוב, חיוני, חוצה גבולות, חוצה מדינות

אלון שוסטר:  זה אירוע ענק, שאנחנו צריכים להוכיח לבנים, לנכדים שלנו, שנעים ואפשרי להזדקן בכבוד כאן בפינה הזאת במזרח התיכון

אלון שוסטר:  אני מקווה שרבים רבים שלא נמצאים כאן ייתנו יד לעשייה המבורכת בראשותך

אלון שוסטר:  תודה

מירב כהן: תודה רבה

מירב כהן:  אורנה

אורנה ברביבאי: אני רוצה, מירב, קודם כול לברך אותך

אורנה ברביבאי:  להגיד שזה מהלך הכי טבעי שאת עומדת בראשות ועדת כזאת

אורנה ברביבאי:  זה נושא שלאורך שנים ראינו אותך גם לא כפוליטיקאית פועלת, ובעיקר רוצה לייצר איזושהי קריאת השכמה לחברה הישראלית לגבי האוכלוסייה

אורנה ברביבאי:  עשינו כמה דברים גם ביחד במשרד הכלכלה עם הרשות להגנת הצרכן, כשכל הזמן צלצלת בפעמונים: יש פה אנשים שזקוקים לנו, ואנחנו חייבים לראות אותם כבני אדם, שמדינה שלמה לא יכולה להתעלם מהם

אורנה ברביבאי:      אז אין לי ספק שאת תשימי אותם על סדר-היום של החברה הישראלית

אורנה ברביבאי:  ושמעבר לנושא הכול-כך דרמטי, משמעותי, שלא הייתה תופעת רוע כזאת מעולם, כדאי גם לזכור שמעבר לזה שאנחנו חייבים לאותם 150,000, לוודא שישראל, מדינת היהודים, אומרת ומשמיעה קול לעולם, שכזה דבר לא יכול לחזור, ומשהוא קרה אנחנו נעשה את הכול כדי גם לזכור את מי שנרצח ועונה, וגם לדאוג לאלה שחיים עימנו בצורה המכבדת ביותר

אורנה ברביבאי:  בהצלחה, יקירה

מירב כהן: תודה רבה

יסמין פרידמן: ראשית, אני לא חושבת שיש מישהי ראויה ממך באמת לנהל את הוועדה הזאת

יסמין פרידמן:  הנושא הזה הוא בנפשך, את עוסקת בו שנים רבות בקפדנות, בחריצות

יסמין פרידמן:  ואני באמת מברכת את זה שאת עומדת בראש הוועדה

יסמין פרידמן:      אני אומר שלדעתי כמו הרבה בני דורי אנחנו באובססיה על הנושא הזה, וחוקרים בו, לפחות אני מגיל 12 חוקרת בו כל חיי

יסמין פרידמן:  ולכן אני רק רוצה לומר, שאני לרשותך, וכל דבר שאני אוכל לעשות, לעזור או לקדם או מה שצריך אני כאן

יסמין פרידמן:  בהצלחה

מירב כהן: תודה רבה

משה טור פז: ואני אוסיף, גברתי, שבאמת המספר הזה, 150,000, הוא באמת מספר מרטיט על רקע כמה הוא כבר קטן, וכמה כל אדם כזה הוא עולם ומלואו, וכמה אנחנו חייבים להם

משה טור פז:  לכן יש משהו באמת מרגש וצודק, כמו שאמרה חברת הכנסת ברביבאי, שאת מובילה את המהלך הזה, ושזה המשך ישיר לעבודה שלך כשרה ולדברים שעשית קודם

משה טור פז:  ונהיה לרשותך בכל דבר

משה טור פז:  בהצלחה רבה

מירב כהן: תודה רבה

מירב כהן:  אוהבת אתכם

מירב כהן:  תודה על הפרגון

מירב כהן:      הישיבה נעולה